पिता संग ट्रैक्टर पर बैठे, मां को लगाया गले; गोलियों के निशान देखने जवाहरके भी गए
Rapper Tion Wyan Sidhu Moosewala Village; Tractor 5911 In Moosa | Meet Family Balkaur Singh Charan Kaur सिद्ध मूसेवाला की हत्या के 1 साल बाद ब्रिटिश रैपर टियोन वेन सिद्धू मूसेवाला के गांव मूसा पहुंचे हैं। वेन ने गांव मूसा में मेसूवाला के पिता पिता बलकौर सिंह व मां चरण कौर से मुलाकात की।
पंजाबी सिंगर सिद्धू मूसेवाला की हत्या के 1 साल बाद ब्रिटिश रैपर टियोन वेन गांव मूसा पहुंचे। वेन ने गांव मूसा में मूसेवाला के पिता बलकौर सिंह व मां चरण कौर से मुलाकात की। वे बीते कुछ दिनों से यहां हैं और परिवार के साथ समय भी बिता रहे हैं। वेन ने तस्वीरों व वीडियो को सोशल मीडिया पर पोस्ट भी किया है।
वेन के भारत आकर बलकौर सिंह से मुलाकात करने के बाद कयास यह भी लगाए जा रहे हैं कि सिद्धू मूसेवाला का अगला गाना उनके साथ हो सकता है और उसे फिल्माया भी पंजाब में ही जा सकता है। इससे पहले भी सिद्धू मूसेवाला के कुछ गीत वेन के साथ रिलीज हो चुके हैं। गौरतलब है कि पिछले साल बलकौर सिंह यूके ट्रिप पर गए थे और बरना बॉय के साथ मुलाकात की थी। बीते दिनों रिलीज हुआ गीत 'मेरा ना' बरना बॉय के साथ ही था।
5911 ट्रैक्टर पर ली राइड
वेन ने इस दौरान पिता बलकौर सिंह के साथ सिद्धू मूसेवाला के पसंदीदा ट्रैक्टर 5911 पर राइड भी ली और तस्वीरें भी साझा की। उन्होंने 5911 ट्रैक्टर के करतब भी देखे और उन्हें कैमरे में कैद किया। उन्होंने सिद्धू मूसेवाला की टीम को वैसा ही करतब करने को कहा, जैसा मूसेवाला खुद अगले टायरों को हवा में उठा कर करते थे।
गांव जवाहरके जाकर भावुक हुए वेन
वेन गांव जवाहरके भी गए। जहां सिद्धू मूसेवाला को बीच सड़क पर गोलियां मारी गई थी। दीवार पर गोलियों के निशान और उन पर सिद्धू मूसेवाला के पोस्टर देखकर वेन भावुक हो गए। उन्होंने यह तस्वीर अपने इंस्टाग्राम की स्टोरी पर भी शेयर की।
